Description historique des monnaies frappées sous l'Empire romain

Co título completo de Description historique des monnaies frappées sous l'Empire romain, communément appelées Médailles impériales ("Descrición histórica das moedas cuñadas no Imperio Romano, comunmente chamadas medallas imperiais") publicouse en nove volumes, entre 1859 e 1868, o magnum opus do numismático francés Henry Cohen sobre a moeda romana do período imperial."Henry Cohen's Work". En VirtualCohen.comFicha con características da obra. Biblioteca Virtual Miguel de Cervantes."Henry Cohen. Description historique des monnaies frappées sous l'Empire romain ". En www.sacramoneta.com

 Relevancia no seu contexto 
Esta obra, elaborada ao longo dunha década polo bibliotecario e investigador do Gabinete de Medallas da Biblioteca Nacional de Francia, é un catálogo de moedas imperiais romanas inventariadas na súa época, que abrangue desde Pompeio ata Rómulo Augústulo.Saliot, M. "Cohen, Henry". En Dictionaire critique des historiens de l'art. Institut National d'Histoire de l'Art.

Desde o momento da súa publicación converteuse na referencia dos estudos de numismática dese período, durante a fin do século XIX e unha parte do século XX, cando se viu desprazada por unha nova obra magna, en 13 volumes, titulada The Roman Imperial Coinage, publicada entre 1923 e 1994. Esta obra, que abrangue desde a Batalla de Accio (31 a. de C.) ata a Antigüidade tardía (491 d. de C.), aínda tomando como punto de partida a de Cohen, supuxo un avance metodolóxico, xa que, Mentres Cohen clasificara as moedas por emperador, e despois por orde alfabética da lenda, sen indicación ningunha dos obradoiros monetarios, na nova obra, iniciada por Mattingly e Sutherland, se daba para cada emperador unha clasificación cronolóxica das pezas ordenadas por obradoiro monetario e por serie de emisión.Zehnacker, H (1985). "С. H. V. Sutherland, The Roman Imperial Coinage, Volume I, Revised edition, From 31 ВС to AD 69". En Revue numismatique. Vol. 6. Nº 27. Páxinas 229-231.

 Estrutura da obra e edicións 

 Edicións 
Hai dúas edicións deste catálogo no século XIX. A seguir, indícanse os anos de edición de cada volume e achéganse ligazóns para o acceso en liña a cada un:

 Primeira edición: MM. Rollin & Feuardent. París,1859-1868 (Tomo I: 1859. Tomo II: 1859. Tomo III: 1860. Tomo IV: 1860. Tomo V: 1861. Tomo VI: 1862. Tomo VII: 1868.).
 Segunda edición: MM. Rollin & Feuardent. París, 1880-1892 (Tomo I: 1880. Tomo II: 1882. Tomo III: 1883. Tomo IV: 1884. Tomo V: 1885. Tomo VI: 1886. Tomo VII: 1888. Tomo VIII: 1892 (mais táboa de emperadores).

 Estrutura 
O catálogo está composto por oito volumes mais unha táboa de emperadores:"Description Historique des monnaies frappées sous l'Empire Romain. Second edition, Paris, 1880-1892 ". En www.iNumis.com

 Tomo I: de Pompeio a Domiciano (67 a. de C. - 96 d. de C.).
 Tomo II: de Nerva a Antonino (96-161).
 Tomo III: de Marco Aurelio a Albino (161-197).
 Tomo IV: de Septimio Severo a Máximo (193-238).
 Tomo V: de Gordiano I a Valeriano II (238-268).
 Tomo VI: de Póstumo a Maximiano Herculius (ca. 258-310).
 Tomo VII: de Carausio a Constancio II (ca. 287-361).
 Tomo VIII: de Nepociano a Rómulo Augústulo (ca. 350-475).
 Táboa de emperadores.

 Notas 

 Véxase tamén 

 Outros artigos 

 Moeda da Antiga Roma
 Henry Cohen (numismático)
 The Roman Imperial Coinage

 Ligazóns externas 
 VirtualCohen. Versión en liña do catálogo de Cohen, 120 anos despois da súa publicación inicial.
 "Cohen, Henry 1808-1880 ". En Digital Library Numis.

Categoría:Libros de numismática
Categoría:Catálogos de numismática
Categoría:Moedas da Roma antiga
Categoría:Obras literarias en francés